Преди въобще да започнем да говорим за цвета, даваме един съвет – ориентирайте се към бои, които са лесни за почистване.
Неминуемо, когато вашето мъниче порасне (ако в момента не е на „творческа“ възраст), дори и да няма афинитет към рисуване и писане, най-вероятно ще хвърли някакъв вид мастило или боя по стените на своята стая. И няма нищо лошо в това – само трябва да сте се подготвили с избора на интериорен латекс, който може да се мие. Освен устойчива на млад Пикасо, стената с миеща боя е устойчива и на замърсявания.
Що се отнася до цвета – попитайте детето/децата. След това може да модифицирате тона на цвета според настроението, което той допринася. Ако имате възможност тествайте виртуално цвета и го покажете на притежателя на стаята за одобрение.